  Майя Бывальцева Можга карын, Дэбес, Каракулино, Шаркан, Дэри, Балезино, Эгра ёросъёсын паласькись лек вирус инфекциосын (ОРВИ) черламъёслэн лыдзы эпидеми гожез ортчемын. Со сярысь ивортэ Роспотребнадзорлэн элькунъя управлениезлэн пресс-службаез. 8–14 толшоре Удмуртиын кынман висёнъёсын черлаз 8 сюрс 926 адями (ар талэсь азьвыл — 13 сюрс 500). Со пӧлысь 6 сюрс 919 мурт — 14 аресозь пиналъёс. Ижкарын эмъяськонниосы 4 сюрс 610 адями вазиськиз. Ӧнерчиослэн верамзыя, паласькись лек вирус инфекциосъя но гриппъя эпидеми югдур элькунлэн шоркараз умой. Висисьёс эпидеми гожлэсь 44 процентлы ӧжытгес. Тодэ вайытом, выль арлэн нырысетӥ 10 нуналъёсаз Удмуртиын 5 сюрс 455 адями кынман висёнъёсын эмчиос доры вазиськиз. Кылем арысь та вакытэн ӵошатыса, со 2 поллы ӧжытгес. Тегъёс: Тазалык Ижкар Роспотребнадзор висён Удмуртия  